# Stay Grounded

Stay Grounded («queda't a terra») és una xarxa mundial formada per més de 160 organitzacions que promou alternatives a l'aviació per a fer front al canvi climàtic. Fundada el 2016, el seu treball consisteix en el foment de la mobilitat sostenible i en campanyes contra decisions desenvolupistes controvertides. La xarxa està formada per plataformes d'oposició aeroportuàries locals, entitats, activistes per la justícia climàtica, ONG, sindicats i acadèmics, entre d'altres.
El propòsit de Stay Grounded neix vinculat a campanyes per a reduir l'expansió de l'aviació per mitjà de l'ampliació i construcció de nous aeroports, així com per a donar suport a iniciatives ciutadanes que promoguin alternatives a volar, com els trens nocturns i els vaixells. Els membres de la xarxa fan campanya contra la compensació d'emissions, la geoenginyeria i els biocombustibles.

## Història

L'octubre de 2016, l'Organització de l'Aviació Civil Internacional (OACI) va celebrar una conferència per a tractar la resposta de la indústria aeronàutica al canvi climàtic. La seva proposta consistí en un major creixement de l'aviació, combinat amb compensacions que pretenien fomentar els passatgers de les línies aèries a la vegada que reduir les emissions d'altres sectors com a contribució a la reducció de les emissions mundials. Els activistes pel clima van veure aquesta maniobra com una estratègia de rentat d'imatge verd. Mentre es realitzà la conferència, un grup d'organitzacions opositores van coordinar unes jornades d'acció global amb el nom de «Stay Grounded. Aviation Growth Cancelled Due to Climate Change» a diversos indrets com Àustria, Mèxic, el Regne Unit, Canadà, Turquia, França i Austràlia. A més, 50 organitzacions com Attac, Amics de la Terra internacional, Global Justice Now, Greenpeace o Indigenous Environmental Network, van signar una petició unitària contra els projectes d'expansió aeroportuària i contra la proposta de l'OACI de compensar les emissions de la indústria aeronàutica.
Magdalena Heuwieser, una activista per la justícia climàtica que viu a Alemanya, i Mira Kapfinger, una activista austríaca per la justícia climàtica, són fundadores de Stay Grounded.
Entre els moments més significatius de la lluita de Stay Grounded, hi ha la protesta de novembre de 2019 a l'Aeroport de Berlín-Tegel, en què diversos manifestants van provocar embussos de trànsit i retards a les companyies aèries. Els activistes anaven vestits amb disfresses de pingüí i portaven signes que instaven la gent a pensar en formes alternatives de transport en lloc de volar.
Arran de la pandèmia de COVID-19 i les consegüents mesures governamentals de recuperació econòmica, la xarxa Stay Grounded va respondre llançant una petició amb l'etiqueta #SavePeopleNotPlanes en la qual reclamà que la indústria de l'aviació no fos rescatada durant ni després de la pandèmia.

## Referències

* ↑ «Un grup d'activistes protesta contra el projecte d'ampliar l'aeroport del Prat». Ara, 14-07-2019. [Consulta: 2 octubre 2021].
* ↑ ResearchGate. «Degrowth of Aviation: Reducing Air Travel in a Just Way (Stay Grounded Report 2019)». ResearchGate. [Consulta: 12 novembre 2020].
* 1 2 «13 Steps for a Just Transport System and for Rapidly Reducing Aviation». Stay Grounded, 12-11-2020. [Consulta: 12 novembre 2020].
* ↑ «Stay Grounded Network – System Change, not Climate Change!» (en anglès britànic). [Consulta: 12 novembre 2020].
* ↑ «ICAO milestones: a decade in review» (en anglès). Uniting Aviation, 16-01-2020. [Consulta: 17 desembre 2020].
* ↑ «Aviation Campaign – System Change, not Climate Change!» (en anglès britànic). [Consulta: 12 novembre 2020].
* ↑ «Stop Flying! Stay grounded international network launched to counter aviation | REDD-Monitor». redd-monitor.org. Arxivat de l'original el 2020-11-13. [Consulta: 12 novembre 2020].
* ↑ Stay Grounded. «International Civil Society Statement. No aviation growth! No false climate solutions!». Stay Grounded, 12-11-2020. [Consulta: 12 novembre 2020].
* ↑ FERN. «Aviation industry plan to offset emissions will push global warming beyond 1.5° Celsius». FERN. [Consulta: 12 novembre 2020].
* ↑ «Stay Grounded». Guerrilla Foundation. [Consulta: 12 novembre 2020].
* ↑ «Our Team» (en anglès americà). Stay Grounded. [Consulta: 10 desembre 2020].
* ↑ «Stay Grounded Network – Periskop» (en alemany). [Consulta: 12 novembre 2020].
* ↑ Welle (www.dw.com), Deutsche. «Climate protest at Berlin airport sparks massive police operation | DW | 10.11.2019» (en anglès britànic). DW.COM. [Consulta: 12 novembre 2020].
* ↑ «Save People not Planes!». Campaign against Climate Change, 06-04-2020. [Consulta: 12 novembre 2020].
* ↑ «#SavePeopleNotPlanes» (en anglès americà). Stay Grounded. [Consulta: 12 novembre 2020].